সুপ্রিম কোর্টে রাজ্যপাল, নির্বাচক কমিটি থেকে মুখ্যমন্ত্রীকে বাদ দেওয়ার আর্জি

ওয়েব ডেস্ক: উপাচার্য নিয়োগে কেরালায় (Kerala Government) রাজ্য বনাম রাজ্যপাল (Governor ) সংঘাতে নাটকীয় মোড়। নির্বাচক কমিটি থেকে খোদ মুখ্যমন্ত্রীকেই বাদ দেওয়ার জন্য সুপ্রিম কোর্টে আর্জি রাজ্যপালের। এপিজে আবদুল কালাম টেকনোলজিক্যাল ইউনিভার্সিটি (APJ Abdul Kalam Technological University) এবং ইউনিভার্সিটি অফ ডিজিটাল সায়েন্সেস ইনোভেশন এন্ড টেকনোলজির নিয়মিত উপাচার্য নিয়োগের জন্য আদালত দ্বারা গঠিত কমিটি থেকে মুখ্যমন্ত্রীকে সরানোর জন্য কেরালার রাজ্যপালের আবেদন সুপ্রিম কোর্টে (Supreme Court)। এই প্রসঙ্গে অবসরপ্রাপ্ত বিচারপতি সুধাংশু ধুলিয়ার রিপোর্ট না দেখে কোন সিদ্ধান্ত নয়, জানাল সুপ্রিম কোর্ট।

পশ্চিমবঙ্গের মতোই কেরালাতেও উপাচার্য নিয়োগ নিয়ে সরকার বনাম রাজ্যপালের সংঘাত তুঙ্গে। এই প্রেক্ষাপটে আদালত দ্বারা বিশেষ কমিটির গঠিত। মুখ্যমন্ত্রীর সুপারিশ করা নামের তালিকা থেকে প্রথম, দ্বিতীয়, তৃতীয় পছন্দের প্রার্থী চিহ্নিত করার নির্দেশ আদালতের। অ্যাটর্নি জেনারেল এদিন বিচারপতি জেবি পারদিওয়ালা ও বিচারপতি কেবি বিশ্বনাথনএর ডিভিশন বেঞ্চকে জানান, আদালতের উপরোক্ত নির্দেশের পর অন্য একটি বেঞ্চ আলাদা একটি আবেদনে জানিয়েছে, উপাচার্য নিয়োগ করার অধিকার রাজ্যপালের। ফলে উপাচার্য নিয়োগের কর্তৃত্ব কার, তার ফয়সালা হওয়া জরুরী।

আরও পড়ুন: ছট পুজোর পরে বিহার ভোট, জোর তৎপরতায় নির্বাচন কমিশন

অন্য খবর দেখুন